Κώστας Παπανικολάου

Ο **Κώστας Παπανικολάου**  (Τρίκαλα, 31 Ιουλίου 1990) είναι Έλληνας διεθνής καλαθοσφαιριστής, και αρχηγός του Ολυμπιακού και της Εθνικής Ελλάδος ο οποίος αγωνίζεται ως σμολ φόργουορντ / πάουερ φόργουορντ για τον Ολυμπιακό. Έχει ύψος 2.05 μ. Aναγνωρίστηκε ως ο Καλύτερος  Αμυντικός της Ευρωλίγκας το 2018 από το *Eurohoops.net*  

## Σταδιοδρομία σε συλλόγους
Ξεκίνησε να παίζει μπάσκετ σε μικρή ηλικία στις εφηβικές ομάδες του Πρωτέα Γρεβενών και του Άρη και έκανε το ντεμπούτο του στο Ελληνικό Πρωτάθλημα Α1 με τον Άρη τη σεζόν 2008-09. Το 2009, πήρε τον τίτλο του Πολυτιμότερου Παίκτη κάτω των 22 του Ελληνικού Πρωταθλήματος και επίσης πήρε μετεγγραφή στον Ολυμπιακό.

Τη σεζόν 2011-12, κατέκτησε με τον Ολυμπιακό την Ευρωλίγκα στην Κωνσταντινούπολη, όπου αναδείχθηκε Πολυτιμότερος Παίκτης του τελικού, καθώς και το Πρωτάθλημα Ελλάδας, νικώντας στους τελικούς τον Παναθηναϊκό με συνολικό σκορ νικών 3-2. Την επόμενη χρονιά κατέκτησε με τον Ολυμπιακό την Ευρωλίγκα, για 2η συνεχόμενη φορά.

Ο Παπανικολάου επιλέχθηκε στο νούμερο 48 του NBA Ντραφτ 2012 από τους Νιου Γιορκ Νικς. Ωστόσο, λίγο καιρό αργότερα τα δικαιώματά του παραχωρήθηκαν στους Πόρτλαντ Τρέιλ Μπλέιζερς. Την 1η Ιουλίου 2013, τα δικαιώματα του Παπανικολάου απέκτησαν οι Χιούστον Ρόκετς, μαζί με 2 μελλοντικά ντραφτ πικ, σε μια ανταλλαγή που έστειλε τον Τόμας Ρόμπινσον στους Πόρτλαντ Τρέιλ Μπλέιζερς.

Τον Ιούλιο του 2013, πήρε μεταγραφή στην ισπανική Μπαρτσελόνα, ενώ το 2014 μετακινήθηκε στους Χιούστον Ρόκετς. Το 2015, μετακόμισε στους Ντένβερ Νάγκετς όπου αγωνίστηκε μέχρι τις αρχές του 2016.

Το καλοκαίρι του 2016, επέστρεψε στον Ολυμπιακό όπου αγωνίζεται μέχρι σήμερα.

## Εθνική Ομάδα
Ως μέλος της Εθνικής ομάδας Εφήβων, ο Παπανικολάου κέρδισε το αργυρό μετάλλιο στο Ευρωπαϊκό Πρωτάθλημα του 2007 και το χρυσό μετάλλιο στο Ευρωπαϊκό Πρωτάθλημα το 2009, στη Ρόδο, όπου πήρε και τον τίτλο του Πολυτιμότερου Παίκτη του τουρνουά. Επίσης, κέρδισε το αργυρό μετάλλιο στο Παγκόσμιο Πρωτάθλημα το 2009 με την Εθνική Ομάδα Νέων.

Τον Αύγουστο του 2009, έκανε το ντεμπούτο του με την Εθνική Ανδρών σε ένα φιλικό αγώνα. Το 2010 κέρδισε το αργυρό μετάλλιο στο Ευρωπαϊκό Πρωτάθλημα με την Εθνική Νέων, όπου κατατάχθηκε στην καλύτερη ομάδα του τουρνουά.

Το 2011, πήρε θέση στην Εθνική Ανδρών, με την οποία συμμετείχε στο Ευρωμπάσκετ 2011 της Λιθουανίας, στο οποίο η Ελλάδα κατέκτησε την 6η θέση.

## Τίτλοι και Διακρίσεις
### Συλλογικοί
;Ολυμπιακός
* 2× Ευρωλίγκα: 2012, 2013
* 5× Πρωταθλήματα Ελλάδος: 2012, 2016, 2022, 2023, 2025
* 5× Κύπελλα Ελλάδος: 2010, 2011, 2022, 2023, 2024
* 4x Σούπερ Καπ Ελλάδας: 2022, 2023, 2024, 2025
* 3× Ευρωλίγκα Φιναλίστ: 2010, 2017, 2023
*Ευρωλίγκα Final Four Τετάρτη Θέση: 2022
*Ευρωλίγκα Final Four Τρίτη Θέση: 2024, 2025

;Μπαρτσελόνα
* 1×  Λίγκα Καταλονίας: 2013
* 1× Πρωτάθλημα Ισπανίας: 2014
*Ευρωλίγκα Final Four τέταρτη Θέση: 2014

;Άρης

* 1× Πρωτάθλημα Ελλάδας  εφήβων: 2009

### Διεθνείς
:**Εθνική Ελλάδας**

* Αργυρό μετάλλιο στο Ευρωπαϊκό Πρωτάθλημα Εφήβων: (2007)
* Χρυσό μετάλλιο στο Ευρωπαϊκό Πρωτάθλημα Εφήβων: (2008)
* Αργυρό μετάλλιο στο Παγκόσμιο Πρωτάθλημα Νέων: (2009)
* Χρυσό μετάλλιο στο Ευρωπαϊκό Πρωτάθλημα Νέων: (2009) 
* Αργυρό μετάλλιο στο Ευρωπαϊκό Πρωτάθλημα Νέων: (2010)
* Χάλκινο μετάλλιο στο Ευρωπαϊκό Πρωτάθλημα Ανδρών: (2025)

### Ατομικοί
**Με Συλλόγους**
* Πολυτιμότερος παίκτης του Ελληνικού Πρωταθλήματος  εφήβων: (2009)
* Καλύτερος Αμυντικός του Πρωτάθλημα Ελλάδας εφήβων: (2009)
* Καλύτερη Πεντάδα του Πρωτάθλημα Ελλάδας εφήβων: (2009)
* Πολυτιμότερος Παίκτης του Ελληνικού All-Star Game Νέων: (2009)
* Πολυτιμότερος παίκτης των τελικών στο Πρωτάθλημα Ελλάδας: (2012)
* 2 x Καλύτερος νέος Παίκτης στο Πρωταθλήμα Ελλάδας: (2009, 2012)
* Καλύτερος Αμυντικός στο Πρωτάθλημα Ελλάδας: (2017)
* 5× Καλύτερη Αμυντική Πεντάδα στο Πρωταθλήμα Ελλάδας: (2012,  2013, 2017, 2018, 2019)
* Πολυτιμότερος Παίκτης στο Πρωταθλήμα Ελλάδας από το Eurobasket.com's: (2012)
* Καλύτερος Αμυντικός στο Πρωτάθλημα Ισπανίας: (2014)
* Euroleague Rising Star 2013 (Καλύτερος νέος παίκτης της Ευρωλίγκα για τη σεζόν 2012-2013)
* Πρώτος σκόρερ στο τελικό της Ευρωλίγκας: (2012)
* 2 × Πολυτιμότερος Παίκτης της Αγωνιστικής στην Ευρωλίγκα: (Top 16 14η αγωνιστική 2012/13), (17η αγωνιστική 2018/19)
* 5× Μέλος των Καλύτερων Αμυντικών της Ευρωλίγκας: (2017, 2018, 2019, 2022, 2023)
*Καλύτερος Αμυντικός στην Ευρωλίγκα από το Eurohoops.net: (2018)
* Μέλος της Καλύτερης Αμυντικής Πεντάδας στην Ευρωλίγκα από το Brainbasketball.com: (2020)
*Μέλος της Καλύτερης Πενταδας  του Ολυμπιακού για την Δεκαετία 2010-2020

### Ρεκόρ με τον Ολυμπιακό
* Πρώτος σε συμμετοχές στην Ευρωλίγκα με την φανέλα του Ολυμπιακού (350)
* Πρώτος σε κλεψίματα στην ιστορία του Ολυμπιακού στην Ευρωλίγκα
* Πρώτος σε κλεψίματα στην ιστορία του Ολυμπιακού στο Πρωτάθλημα Ελλάδας 
**Με Εθνική Ομάδα**
* Πολυτιμότερος Παίκτης του Ευρωπαϊκού Πρωταθλήματος Εφήβων (2009)
* 2 x Μέλος της Καλύτερης Πενταδας του Ευρωπαϊκού Πρωταθλήματος Νέων (2009, 2010)

## Παραπομπές


## Εξωτερικοί σύνδεσμοι
* Επίσημη Ιστοσελίδα: kostaspapanikolaou.com 
* 
* 
*  Κώστας Παπανικολάου, στατιστικά στην επίσημη ιστοσελίδα του Παγκοσμίου Κυπέλλου Καλαθοσφαίρισης 2010.

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Μπαρτσελόνα
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Χιούστον Ρόκετς
Κατηγορία:Έλληνες καλαθοσφαιριστές στο NBA
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές Παγκοσμίου Πρωταθλήματος 2014
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Ευρωμπάσκετ 2025